Els tres cors d'Alaquàs oferiran divendres la tercera edició del Concert de Nadal
22/12/2005 11:14:00

# Els tres cors d'Alaquàs oferiran divendres la tercera edició del Concert de Nadal

*   22/12/2005 11:14:00
*   [Imprimir](#)
*   Compartir
*    https://www.alaquas.org/documento.asp?id\_do=9733

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9733%2F1&title=Ajuntament%20d%27Alaqu%C3%A0s.%20Prensa.Els%20tres%20cors%20d%27Alaqu%C3%A0s%20oferiran%20divendres%20la%20tercera%20edici%C3%B3%20del%20Concert%20de%20Nadal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9733/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9733/9733_Form_4.jpg)](https://www.alaquas.org/ficheros/documentos/2005/2/9733/9733_Form_10.jpg "<a href='https://www.alaquas.org/ficheros/documentos/2005/2/9733/9733_Form_10.jpg' target=_blank><i class='fa fa-external-link' aria-hidden='true'></i>.Els tres cors d'Alaquàs oferiran divendres la tercera edició del Concert de Nadal</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9733&idioma=1&autotraduce=0)

L'Escolania de la Mare de Déu de L'Olivar, el Cor de Cambra Mestral i l'Orfeó Polifònic d'Alaquàs actuaran a l'Auditori Nou a les 22:30 hores

El proper divendres 23 de desembre tindrà lloc la tercera edició dels Concerts de Nadal que ofereixen conjuntament els tres cors d'Alaquàs. L'Escolania de la Mare de Déu de L'Olivar, el Cor de Cambra Mestral i l'Orfeó Polifònic d'Alaquàs actuaran a les 22:30 hores a l'Auditori Nou. Clau de Nadal és el nom que rep aquest espectacle on mitjançant la música, els cors de la ciutat volen celebrar el Nadal junt als veïns i veïnes del municipi.

Abans del començament del concert tindrà lloc el lliurament dels premis de la cinquena edició del Concurs de Betlems d'Alaquàs. L'Alcalde de la localitat, Jorge Alarte, i la regidora de Cultura i Educació, Elvira García, seran els encarregats de realitzar el lliurament dels guardons als Betlems guanyadors.

El primer grup en actuar serà L'Escolania de la Mare de Déu de l'Olivar, els quals obsequiaran al públic assistent amb onze cançons pròpies d'aquestes dates: Fa fred, Toquen a glòria, Un pastoret de muntanya, Nana, Joia en el món!, Deck the halls, Els àngels a la glòria, La veu de les campanes, El desembre congelat, La pastora Caterina i Gingle bells. L'Escolania de la Mare de Déu de l'Olivar va nàixer com una forma de plasmar el sentiment religiós i vocacional a la Mare de Déu. Està composta per alumnes de l'escola de la Mare de Déu de l'Olivar. Els orígens d'aquesta agrupació els trobem a l'any 2002, quan començà a plasmar-se la idea d'un grup vocal format per xiquets i xiquetes que poguera animar la litúrgia i oferir a la patrona d'Alaquàs la seua veu. La seua presentació oficiosa va tindre lloc a la missa de fi de curs de 2001/02 i a continuació en unes obres a dues veus. Però la seua presentació oficial va ser al Concert de Nadal de 2002, en el qual esterenaren l'uniforme. En l'actualitat està formada per 20 components d'una edat que oscila entre els 10 i els 16 anys.

L'espectacle continuarà amb les veus del Cor de Cambra Mestral que interpretaran peces del gènere de les ensalades de Mateu Fletxa (s. XVI). Estes cançons són composicions de caràcter burlesc sobre text sagrat o més habitualment profà, de moda a la península ibèrica durant el segle XVI. Caracteritzades per l'ampli ús d'elements melòdics populars, elaborades de manera contrapuntística i alternades amb parts lliurement inventades pel compositor. Van ser en el seu origen un gènere poètic, més tard, aquest terme designà les obres musicals religioses destinades a celebrar el Nadal en les capelles de les esglésies d'Espanya. Les peces d'aquest gènere triades son: Vayan los cargos al mar, Gratias agamus Domino Deo, El Dirín din din, Bonança, Nam si pericula sun in mari.

Després li tocarà el torn a l'Orfeó Polifònic d'Alaquàs, dirigit per Cayetano Taberner. L'agrupació oferirà al públic assitent les nadalenques: En la más fría noche, Ya viene la vieja, Esta noche caballeros, En Belén tocan a fuego, Mi estrella eres tu, Riu, riu, chiu, Velo que bonito. Aquesta agrupació musical té els seus orígens en 1966. En 1967 es presenta oficialment com a conjunt coral i participa en el certamen d'agrupacions corals de Sagunt aconseguint el 3r premi. És a partir d'aquest moment quan inicia una sèrie de concerts per la província de València recollint grans èxits. En l'actualitat, l'Orfeó Polifònic d'Alaquàs compta amb un palmarés de més de 300 obres que abraça des de la polifonia clàssica fins a la cançó popular passant per les havaneres, música sacra, etc. Per finalitzar el concert, totes les agrupacions cantaran conjuntament la nadala Santa Nit.